มีอาการผื่นคันตุ่มนูนเหมือนยุงกัดขึ้นจะตามคอ แขน ขา ตามข้อพับ ตามรอยขอบสายเสื้อใน มีอาการคันบนหนังศรีษะร่วมด้วยคะ เวลาเกาก็ยิ่งคัน พอผื่นยุบก็จะทิ้งรอยแดง แล้วผื่นก็จะกลับขึ้นมาเป็นอีกตรงที่เดิมซ้ำๆ อาการคันผื่นขึ้นจะเป็นช่วงกลางคืนคะ รบกวนต่อการนอนมากๆเลยคะ เป็นมาได้3สัปดาห์แล้วคะ ส่วนตัวมีโรคประจำตัวคือภูมิแพ้อากาศคะ แต่อาการผื่นคันไม่เคยเป็นมาก่อนเลยนะคะ อาการแบบนี้จะเสี่ยงต่อการเป็นโรคอะไรมั๊ยคะ
สวัสดีค่ะ ผื่นคันตามร่างกายอาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5. ผื่นลมพิษเฉียบพลันจากการแพ้อาหาร เกสรดอกไม้ ฝุ่น6. ตุ่มถูกแมลงกัด มักคันมาก เป็นตุ่มนูนแดง7. ผื่นจากการแพ้ยาโดยหากมีภาวะภูมิแพ้อยู่เดิม อาจเป็นตุ่มคันจากภูมิแพ้ได้มากการดูแลตัวเองเบื้องต้น ไม่ไปแกะเกาบริเวณที่คัน ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรง ถ้าคันมากสามารถรับประทานยาแก้แพ้กลุ่มต้านฮิสตามีนได้ กรณีเป็นผื่นภูมิแพ้สามารถใช้สเตียรอยด์ทาบางๆเฉพาะที่ได้หากตุ่มลุกลาม แดง คันมาก ควรพบแพทย์เพื่อตรวจเพิ่มเติมให้ได้การวินิจฉัยที่แน่นอน